Trimas (katinas)

Trimas (; 1799–1804 m.) – laivo katinas, lydėjęs anglų keliautoją Matju Flindersą jo 1801–1803 m. kelionėje aplink Australiją ir kitur.

 Biografija 
Gimė britų Karališkojo jūrų laivyno laive „Reliance” pakeliui iš Kapo kolonijos į Naująjį Pietų Velsą.Rebekah Higgitt, Matthew Flinders bicentenary: statue unveiled to the most famous navigator you’ve probably never heard of, The Guardian, 2014-07-18. Nuoroda tikrinta 2025-06-26. Kartą, laivui stovint uoste, bežaisdamas nukrito nuo denio į vandenį, sugebėjo priplaukti atgal prie laivo ir jūreivių numesta virve užsiropšti ant denio; stiprus kačiuko išgyvenimo instinktas ir sumanumas padarė įspūdį M. Flindersui bei kitiems laivo įgulos nariams, ir jie jį pamėgo.FLI/11 Matthew Flinders' biographical tribute to his cat Trim 1809 (FLI11), p. 1. The Flinders papers. National Maritime Museum. Nuoroda tikrinta 2025-06-26.

M. Flindersas pasiėmė Trimą į kelionę aplink Australiją laivu „Investigator”,FLI/11 Matthew Flinders' biographical tribute to his cat Trim 1809 (FLI11), p. 6. The Flinders papers. National Maritime Museum. Nuoroda tikrinta 2025-06-26.1803 m. kartu su juo bandė grįžti į Angliją laivu „Porpoise”.FLI/11 Matthew Flinders' biographical tribute to his cat Trim 1809 (FLI11), p. 7. The Flinders papers. National Maritime Museum. Nuoroda tikrinta 2025-06-26. Laivui patyrus avariją prie Didžiojo Barjerinio rifo, katinas išgyveno ir kartu su M. Flindersu škuna „Cumberland” nuvyko į Mauricijų. Čia kartu su šeimininku gyveno prancūzų nelaisvėje, kol neaiškiomis aplinkybėmis dingo. M. Flinderso nuomone, katiną pavogė ir suvalgė išalkęs kolonijos vergas.FLI/11 Matthew Flinders' biographical tribute to his cat Trim 1809 (FLI11), p. 8. The Flinders papers. National Maritime Museum. Nuoroda tikrinta 2025-06-26.    

Trimas buvo juodas katinas su baltu smakru, krūtine ir letenėlėmis. Pavadintas Lorenso Sterno romano „Džentelmeno Tristramo Šendžio gyvenimas ir mintys” pagrindinio herojaus liokajaus Tristamo vardu, nes M. Flindersas laikė jį ištikimu draugu ir prie jo prisirišusiu gyvūnu. Nelaisvėje Mauricijuje M. Flindersas parašė katino biografiją, kurioje apibūdino jį kaip vieną gražiausių jo matytų gyvūnų.

 Atminimo įamžinimas 
1996 m. Sidnėjuje, ant Naujojo Pietų Velso valstijos bibliotekos palangės, pastatyta bronzinė katino Trimo skulptūra.Trim, Monument Australia. Nuoroda tikrinta 2025-06-26. Skulptūra stovi keletą metrų už 1925 m. atidengto paminklo M. Flindersui. Katino vardu pavadinta ir bibliotekos kavinė.State Library of NSW, Lonely Planet. Nuoroda tikrinta 2025-06-26. Trimas vaizduojamas kartu su M. Flindersu paminkluose Doningtone (M. Flinderso gimtasis miestas Linkolnšyre) ir Londone; paminklo Londone kopijos pastatytos ir Adelaidėje bei Port Linkolne.

Australų rašytojas Braisas Kortnis (Bryce Courtenay) išleido romaną „Matju Flinderso katinas” (Matthew Flinders' Cat), kuriame vaizduojamos šiuolaikinio didmiesčio problemos. Svarbią romano siužeto dalį užima pasakojimai apie M. Flindersą ir jo katiną.Matthew Flinders' Cat, Good Reads. Nuoroda tikrinta 2025-06-26.

 Šaltiniai 

Kategorija:Garsūs gyvūnai
Kategorija:Naminiai gyvūnai